किरणको सयौं खेलमा यमनसँग नेपालको बराबरी
नेपालले एसियाली विश्वकप छनोट दोस्रो चरणको अन्तिम खेलमा हारको क्रम र गोल खडेरी दुवै तोड्दै बुधबार यमनलाई २–२ को बराबरीमा रोकेको छ । यो कप्तान तथा गोलरक्षक किरण लिम्बूको नेपालका लागि सयौं खेल रह्यो । उनी नेपालका लागि सर्वाधिक खेल खेल्ने खेलाडी हुन् ।
काठमाडौँ — नेपालले एसियाली विश्वकप छनोट दोस्रो चरणको अन्तिम खेलमा हारको क्रम र गोल खडेरी दुवै तोड्दै बुधबार यमनलाई २–२ को बराबरीमा रोकेको छ । यो कप्तान तथा गोलरक्षक किरण लिम्बूको नेपालका लागि सयौं खेल रह्यो । उनी नेपालका लागि सर्वाधिक खेल खेल्ने खेलाडी हुन् ।नेपालका लागि सञ्जीव विष्ट र जिलेप्सीजँग कार्कीले एक-एक गोल गरे । दुवैले नेपालका लागि गरेको यो पहिलो गोल हो । साउदी अरेबियाको दमामस्थिति प्रिन्स मोहम्मद बिन फयाद स्टेडियममा भएको खेलमा यमनले दोस्रो हाफको इन्ज्युरी समयमा गोल फर्काएपछि नेपाल जितबाट वञ्चित रह्यो ।यमनले नवौं मिनेटमा यमनले पेनाल्टीबाट गोल गर्दै अग्रता लिएको थियो । नसीम अल–गहवासीले त्यसमा गोल गरे । तयसपछि नेपालका लागि सञ्जीवले २२ र जिलेप्सीले ६६ औं मिनेटमा गोल गरे । दोस्रो हाफको इन्ज्युरी समयको पहिलो मिनेटमा मोहम्मद अल–दाहीले गोल गरे । यससँगै दोस्रो चरणको अन्तिम खेलमा नेपालले गोल गर्न सफल रह्यो ।तस्बिरहरू : एन्फायसअघिका पाँच खेलमा नेपालले कुनै गोल गर्न सकेको थिएन । यस्तै लगातार पाँच खेलमा हारको क्रम पनि टुंगेको छ । नेपाल एक अंक बटुल्न पनि सफल रह्यो । नेपालको यसअघि नै विश्वकप छनोटको सम्भावना समाप्त भइसकेको छ । अब नेपालले एसियाकप छनोटको तेस्रो चरण खेल्नेछ ।विश्वकप छनोटको तेस्रो चरणएसियाली विश्वकप छनोटको दोस्रो चरणका सबै खेल बुधबारबाट समाप्त भए । यसबाट तेस्रो चरणमा १८ टिम पुगेका छन् । दोस्रो चरणको लिग चरणमा प्रत्येक समूहमा शीर्ष दुई स्थान हात पार्नेले तेस्रो चरणमा स्थान बनाएका हुन् । ती टिममा कतार, कुवेत, जापान, उत्तर कोरिया, दक्षिण कोरिया र चीन छन् ।यस्तै ओमान, किर्गिस्तान, इरान, उज्वेकिस्तान, इराक, इन्डोनेसिया, जोर्डन, साउदी अरेबिया, यूएई र बहराइन पनि छनोटको तेस्रो चरण पुगे । दक्षिण एसियाबाट कुनै पनि टिम तेस्रो चरण पुग्न सकेनन् । अब उनीहरूलाई छ/छ टिम सम्मिलित तीन समूहमा विभाजन गरिनेछ र लिग चरणका खेल हुनेछन् ।एसिया कप छनोट तेस्रो चरणएसियाकप छनोट तेस्रो चरणमा कुल २४ टिम हुनेछन् । त्यसमा विश्वकप छनोटको दोस्रो चरणबाट बाहिरिने १८ टिम हुनेछन् । त्यसमा नेपालसँगै भारत, अफगानिस्तान, सिरिया, म्यानमार, थाइल्यान्ड, सिंगापुर, मलेसिया, चिनिया ताइपेयी, तुर्किमिनिस्तान, हङकङ, भियतनाम, फिलिपिन्स, ताजाकिस्तान, पाकिस्तान र यमन रहेका छन् पहिलो चरणबाट बाहिरिने टिममध्ये तीन उत्कृष्टले पनि यो चरण खेल्नेछन् । यी टिम भुटान, मादिल्भ्स र लाओस रहेका छन् । थप तीन टिमको निर्णय पहिलो चरणमै रोकिएका छ टिमबीचको प्ले–अफले गर्नेछ । प्ले–अफमा भने कम्बोडिया, मकाओ, मंगोलिया, ब्रुनाइ, इस्ट टिमोर र श्रीलंका रहेका छन् । 